Darpariaeth Ôl-16 ar gael o hyd mewn lleoliadau Chweched Dosbarth | The Cardiff Commitment
Gorff 30
Mae nifer o leoedd ar gael mewn lleoliadau chweched dosbarth ledled y ddinas ar gyfer mis Medi, ac anogir disgyblion sy'n cwblhau Blwyddyn 11 yr haf hwn i ddarganfod yr ystod amrywiol o opsiynau sydd ar gael iddynt.
O Seiber-Ddiogelwch a'r Celfyddydau Perfformio i Wyddoniaeth Amgylcheddol a Theithio a Thwristiaeth, mae gan ddarpariaeth Ôl-16 Caerdydd ar gyfer y flwyddyn Academaidd 2020/21 ddewis amrywiol a diddorol o gyrsiau ar gael.
Yn ogystal, gall rhai lleoliadau chweched dosbarth dderbyn disgyblion o hyd ar rai o'r pynciau mwy traddodiadol fel Mathemateg, y Gyfraith, Hanes ac Astudiaethau Busnes.
Dywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry: "Mae'n bosibl bod pobl ifanc ledled y ddinas yn teimlo'n bryderus neu'n ofidus yn dilyn ychydig o fisoedd aflonydd a heriol, ar gyfer eu haddysg a'u bywydau yn gyffredinol.
"Ar ôl i arholiadau gael eu canslo a model newydd ar gyfer y ffordd y dyfernir cymwysterau gael ei roi ar waith, mae'n hanfodol y caiff disgyblion Blwyddyn 11 eu cefnogi a'u cyfeirio at yr ystod o gyfleoedd rhagorol sydd ar gael iddynt, ar ôl y TGAU.
Ychwanegodd y Cynghorydd Merry: "Mae gan Gaerdydd rhai cyfleusterau Ôl-16 rhagorol gydag amrywiaeth wych o gyrsiau a phynciau. Nid yw'r rhai sy'n disgwyl canlyniadau TGAU y mis hwn yn rhwym i ddychwelyd at eu hysgolion blaenorol ychwaith, ond yn lle hynny dylent ystyried eu diddordebau unigol ac archwilio'r holl ddewisiadau sy'n agored iddynt, ar draws y ddinas i gyd."
Mae Chweched Dosbarth Ysgol Uwchradd Cathays yn cynnig ailsefyll TGAU a'r pynciau Lefel 3 canlynol:
I gael mwy o wybodaeth am ofynion lefel mynediad a sut i wneud cais, cysylltwch â'r ysgol yn uniongyrchol.
Mae cyrsiau'n dibynnu ar leoedd sy'n weddill, yn amodol ar fod â'r gofynion mynediad cywir a'r cyfuniad o bynciau sy'n bosibl mewn amserlen.